Geraldus Laymon Falwell
Geraldus Laymon Falwell (Anglice: Jerry Falwell Sr.) (1933–2007) fuit fundamentalisticus praedicator et televangelista Americanus. Condidit Ecclesiam  Baptisticam ad Thomas Road Lynchburgiae in Virginia anno 1956, Universitatem Libertatis etiam Lynchburgiae anno 1971, et Plures Probi (Anglice: Moral Majority) anno 1979.

Vir pugnax, pertinax, censorius, concertatorius, efficaciter mores recentiores et pariter processum historiae multis modis adversatus est: Martinum Lutherum King anno 1965 denunciavit, segregationem sustinuit, Lesterum Maddox Georgiumque Wallace segregationistas laudavit, causam pro iuribus civilibus "causam pro peccatis civilibus" (Anglice civil-wrongs movement) appellavit, episcopum Anglicanum Desmondum Tutum falsum (Anglice phony) appellavit, et permaxime "homophobiae facies" fuit. Anno 1994, Falwell The Clinton Chronicles: An Investigation into the Alleged Criminal Activities of Bill Clinton pelliculam pseudo-documentarium sustulit, in qua fidem Clintonii derogavit; etsi multi eruditi historici pelliculam esse scurrilem probrosamque opinant, plus quam 150 000 exemplarium vendita sunt. Praeceptum separationis ecclesiae civitatisque insigniter resistitit: in libello America Can Be Saved ('America salva fieri potest') frustra scripsit, "Spero me victurum ut illam diem videam, cum, sicut in pristinis diebus patriae nostrae, nullas schoals publicas habebimus, et ecclesiae iterum eas conquisiverint et Christiani eis praefecti erunt"

Vita
Falwell natus est Lynchburgiae die 11 Augusti 1933, Careyi Hezekiah et Helenae Falwell filius. Pater impie alcohol illegitimum manu fecit et vendit; avus re vera fuit atheus. Giraldulo fuit gemellus, Eugenius.

Ille Macel Pate nupsit die 12 Aprilis 1958, quae ei peperit filios duos (Giraldulum Iuniorem, nunc advocatum, et Ionatanam, pastorem quoque) et filiam (Eugeniam, chirurgam).

Arrhythmiae cordis causa repente mortuus est Lynchburgiae 15 Maii 2007. Nuntiis decessus auditis, Mathaeus Foreman, moderator administrationis Consociationis Nationalis Gay & Lesbian, ait: "Semper meminerimus eum conditorem et ducem negotii homophobici Americae, virum qui territantem reipublicae responsum ad SIDA ingravabat, qui propter commodum civile damnabat et nobis maledicebat, qui religione abutebatur ut lites quidem nationales non componeret, sed immo accenderet." Nihilominus, erant qui eum vererentur.

Libri a Falwell scripti
 Achieving Your Dreams. Thomas Nelson, 30 Ianuarii 2006. ISBN 0-529-12246-4 
 Building Churches of Dynamic Faith: A Five-Session Study Guide. Thomas Nelson, 17 Octobris 2005 ISBN 0-529-12133-6
 Capturing a Town for Christ. Fleming Revell, 1969.
 Champions for God. Victor Books, 1985.
 Church Aflame. Coscriptor Elmer Towns. Impact, 1971.
 Dynamic Faith Journal. Thomas Nelson, 30 Ianuarii 2006 ISBN 0-529-12245-6
 Falwell: An Autobiography. A Mel White scriptus. Liberty House, 1996.) ISBN 1-888684-04-6 
 Fasting Can Change Your Life. Regal, 1998.
 Finding Inner Peace and Strength. Doubleday, 1982.
 If I Should Die Before I Wake. A Mel White scriptus. Thomas Nelson, 1986.
 Liberty Bible Commentary on the New Testament. Thomas Nelson et Universitas Libertatis, 1978.
 Liberty Bible Commentary. Thomas Nelson, 1982.
 Listen, America! Bantam Books, mense Iulio 1981. ISBN 0-553-14998-9 
 Stepping Out on Faith. Tyndale House, 1984.
 Strength for the Journey. A Mel White scriptus. Simon & Schuster, 1987.
 The Fundamentalist Phenomenon. Doubleday, 1981.
 The Fundamentalist Phenomenon / The Resurgence of Conservative Christianity. Baker Book House, 1986.
 The New American Family. Word, 1992.
 When It Hurts Too Much to Cry. Tyndale House, 1984. ISBN 0-8423-7993-2 
 Wisdom for Living. Victor Books, 1984.

Notae

Mortui 2007
Auctores Anglici
Homines gemelli
Scriptores Civitatum Foederatarum
Theologi